****

**Α Ι Μ Ο Π Ε Τ Α Λ Ι Ο**

**Φοιτητική Ομάδα Εθελοντικής Αιμοδοσίας**

Το **Αιμοπετάλιο** σας προσκαλεί σε μία ακόμα **Εθελοντική Αιμοδοσία** που θα διεξαχθεί στην αίθουσα συνεδριάσεων της Φιλοσοφικής Σχολής, στις **7 και 8 Απριλίου 2025** και ώρες **11:00-15:30**.

Η αιμοληψία θα πραγματοποιηθεί από εξειδικευμένο ιατρονοσηλευτικό προσωπικό, το οποίο θα μας εξασφαλίσει το Εθνικό Κέντρο Αιμοδοσίας (Ε.ΚΕ.Α).

Όπως πάντα, η αιμοδοσία μας θα είναι εθελοντική και οι μονάδες αίματος, που θα συγκεντρωθούν, θα διατεθούν για τον άγνωστο πάσχοντα συνάνθρωπο.

Παρακαλείστε θερμά να έχετε μαζί σας **ταυτότητα ή δίπλωμα οδήγησης** και **ΑΜΚΑ**.

Παράλληλα με την αιμοδοσία θα διενεργείται ενημέρωση για δωρεά αρχέγονων αιμοποιητικών κυττάρων και θα υπάρχει δυνατότητα λήψης δείγματος από την παρειά για την εγγραφή στην **Εθνική και Παγκόσμια Δεξαμενή Εθελοντών Δοτών Μυελού των Οστών**.

Γενικές πληροφορίες για την αιμοδοσία:

* Η διαδικασία της αιμοδοσίας είναι ακίνδυνη για τον οργανισμό.
* Όλος ο ιατρικός εξοπλισμός είναι αποστειρωμένος και μιας χρήσης, ώστε να μην υπάρχει κίνδυνος μετάδοσης κάποιας ασθένειας.
* Όλοι οι αιμοδότες περνώντας τη διαδικασία της αιμοληψίας ενδυναμώνουν τον οργανισμό τους, καθώς το σώμα αναγκάζεται να αναπαράγει το χαμένο αίμα με τα καινούρια λευκά αιμοσφαίρια και αιμοπετάλια.

Πριν την αιμοδοσία:

* Να έχετε κοιμηθεί πάνω από 6 ώρες.
* Να έχετε φάει πρωινό ή ελαφρύ γεύμα τουλάχιστον 1 ώρα πριν.
* Να μην έχετε πιει πολύ το προηγούμενο βράδυ⋅ με ένα ελαφρύ ποτό δεν υπάρχει πρόβλημα.
* Να έχουν περάσει τουλάχιστον 3 μήνες από την προηγούμενη άντρες και 4 μήνες αν είστε γυναίκες.
* Να έχουν περάσει τουλάχιστον 4 μήνες από τότε που κάνατε piercing ή tattoo.
* Να μην είστε κρυωμένοι.
* Να μην έχετε πάρει ασπιρίνη ή αντιβίωση τις τελευταίες 7 ημέρες.

Ποια είναι η διαδικασία:

* Έλεγχος πίεσης και αιμοσφαιρίνης.
* Έλεγχος ιστορικού με γιατρό.
* Προετοιμασία για την αιμοληψία.
* Στάδιο αιμοληψίας που διαρκεί περίπου 10 λεπτά.
* Αφού τελειώσει η αιμοληψία, θα σας δοθεί χυμός και κάποιο γλυκό/φαγητό, ώστε να γίνει πιο γρήγορα η αναπλήρωση του αίματος στο σώμα σου.
* Ολιγόλεπτη αναμονή και ενημέρωση για τι πρέπει να προσέχετε μετά.

Για να έρθετε να μας βρείτε μπορείτε να χρησιμοποιήσετε τα εξής λεωφορεία:

* για τη **Φιλοσοφική**: 220, 221, 230, 235, 250 και 608 (από τον Ευαγγελισμό περνάνε 220, 221, 235, 250 και 608 κι από το Πανεπιστήμιο 220, 221, 230, 235 και 608)

Είμαστε στη διάθεσή σας για την επίλυση οποιασδήποτε απορίας (facebook/instagram: αιμοπετάλιο/aimopetalio, email: aimopetalio2002@gmail.com).

Σας περιμένουμε!